Int werkstat und schreibstuben kam,
fand als unfletig gar,
in dem kam er ins gwelb und kram,
fant vil verpofelt war,
ging darnach in die kamer sein,
fant die federbet butzet und zerrißen.
In der ehalten kamer funt
er vil abtragen ding;
auf dem boden fand er zu grunt
koren und habern gring,
fand in all gmachen groß und klein,
das man sein gut unfleißig ein tet schlißen,
Sach wol, das weib, kint, magt und knecht
heten verderbt mit dem bösen haushalten.
nach dem sah auf sein handel recht,
tet auch sein haus selber fleißig verwalten.
darum wer reich wil sein am gut,
auf sein ding sehen sol;
dan das alt sprichwort sagen tut:
des herren fuß dünget den acker wol.